CELEX: 32014D0464
Language: lt
Date: 1405382400000
Title: 2014 m. liepos 15 d. Komisijos įgyvendinimo sprendimas, kuriuo nustatomi su Europos jūros reikalų ir žuvininkystės fondo veikla susiję vykdymo užtikrinimo ir kontrolės politikos Sąjungos prioritetai

16.7.2014   
            
            
               LT
            
            
               Europos Sąjungos oficialusis leidinys
            
            
               L 209/59
            
         KOMISIJOS ĮGYVENDINIMO SPRENDIMAS
   2014 m. liepos 15 d.
   kuriuo nustatomi su Europos jūros reikalų ir žuvininkystės fondo veikla susiję vykdymo užtikrinimo ir kontrolės politikos Sąjungos prioritetai
   
      (2014/464/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. gegužės 15 d. Europos Parlamento ir Tarybos reglamentą (ES) Nr. 508/2014 (1) dėl Europos jūrų reikalų ir žuvininkystės fondo ir kuriuo panaikinami Tarybos reglamentai (EB) Nr. 2328/2003, (EB) Nr. 861/2006, (EB) Nr. 1198/2006 bei (EB) Nr. 791/2007 ir Europos Parlamento ir Tarybos reglamentas Nr. 1255/2011, ypač į jo 17 straipsnio 3 dalį,
   pasikonsultavusi su Europos jūrų reikalų ir žuvininkystės fondo komitetu,
   kadangi:
   
               (1)
            
            
               būtina nustatyti vykdymo užtikrinimo ir kontrolės politikos Sąjungos prioritetus, kad valstybės narės galėtų parengti veiklos programas, susijusias su priemonėmis, finansuojamomis pagal Reglamentą (ES) Nr. 508/2014;
            
         
               (2)
            
            
               kad būtų pagerintas kontrolės veiklos efektyvumas, skiriant Sąjungos paramą prioritetas turėtų būti suteikiamas efektyviausiems veiksmams atsižvelgiant į valstybių narių rezultatus įgyvendinant Tarybos reglamentą (EB) Nr. 1005/2008 (2) ir Tarybos reglamentą (EB) Nr. 1224/2009 (3);
            
         
               (3)
            
            
               vykdymo užtikrinimo ir kontrolės politikos Sąjungos prioritetus turėtų sudaryti:
               
                           —
                        
                        
                           pagal Reglamento (EB) Nr. 1224/2009 102 straipsnio 4 dalį parengtų veiksmų planų, skirtų valstybės narės kontrolės sistemos trūkumams pašalinti, įgyvendinimas;
                        
                     
                           —
                        
                        
                           konkrečių veiksmų įgyvendinimas siekiant įvykdyti tam tikras Reglamento (ES) Nr. 508/2014 IV priede nustatytas ex ante sąlygas, kaip numatyta Europos Parlamento ir Tarybos reglamento (ES) Nr. 1303/2013 19 straipsnio 2 dalyje (4). Remiantis Reglamento Nr. 1303/2013 19 straipsnio 2 dalimi, jei taikomos ex ante sąlygos neįvykdytos, programoje apibūdinami veiksmai, kurių būtina imtis, įskaitant finansuotinas priemones;
                        
                     
                           —
                        
                        
                           Reglamento (EB) Nr. 1224/2009 109 straipsnyje numatytų duomenų patvirtinimo sistemų ir ypač projektų, kuriais siekiama sukurti valstybių narių atitinkamų sistemų sąveikumą, įgyvendinimas, kadangi išsami ir patikima ataskaitų apie sužvejotą žuvų kiekį ir žvejybos pastangas teikimo sistema yra Sąjungos žuvininkystės išteklių valdymo pagrindas;
                        
                     
                           —
                        
                        
                           Europos Parlamento ir Tarybos reglamento (ES) Nr. 1380/2013 (5) 15 straipsnyje numatyto įpareigojimo iškrauti visą laimikį vykdymo užtikrinimas ir kontrolė. Šis naujas įpareigojimas yra labai svarbus bendros žuvininkystės politikos papildymas siekiant prisidėti prie tausaus žuvininkystės išteklių naudojimo. Įgyvendinant naująjį įpareigojimą reikės pritaikyti valstybių narių kontrolės sistemą, o tai sudarys naujų išlaidų;
                        
                     
                           —
                        
                        
                           Reglamento (EB) Nr. 1005/2008 III skyriuje numatytos sugautų žuvų kiekio sertifikavimo sistemos, taikomos žuvininkystės produktų importui ir eksportui, įgyvendinimo užtikrinimas ir kontrolė. Sugautų žuvų kiekio sertifikavimo sistemos įgyvendinimas yra kovos su neteisėta, nedeklaruojama ir nereglamentuojama žvejybos veikla pagrindas;
                        
                     
                           —
                        
                        
                           efektyvūs veiksmai, kuriais siekiama užtikrinti laivynų pajėgumų apribojimų laikymąsi. Siekiant užtikrinti pusiausvyrą tarp žvejybos galimybių ir žvejybos pajėgumų, valstybės narės turi užtikrinti, kad būtų laikomasi pajėgumų apribojimų ir turėtų įgyvendinti finansuotinus projektus, kurių tikslas – sertifikavimas, tikrinimas ir variklių galios matavimas;
                        
                     
                           —
                        
                        
                           specialiųjų kontrolės ir inspektavimo programų (SCIP) arba žvejybos ar rajono, kuriam SCIP netaikoma, kontrolės koordinavimo įgyvendinimas pagal Reglamento (EB) Nr. 1224/2009 95 straipsnio 4 dalį ir Tarybos reglamento (EB) Nr. 768/2005 15 straipsnį (6). Tokios rūšies veiksmai padeda formuoti taisyklių laikymosi kultūrą, stiprinti valstybių narių bendradarbiavimą ir kurti įvairių kontrolės priemonių sinergiją.
                        
                     
                           —
                        
                        
                           Reglamento (EB) Nr. 1224/2009 58 straipsnyje ir Komisijos įgyvendinimo reglamento (ES) Nr. 404/2011 67 straipsnio 6 dalyje (7) nustatytų atsekamumo reikalavimų vykdymo užtikrinimas ir kontrolė. Pagal Reglamento (EB) Nr. 1224/2009 58 straipsnį reikalaujama, kad visos žuvininkystės ir akvakultūros produktų partijos būtų atsekamos visais gamybos, perdirbimo ir platinimo etapais: pradedant sugavimu ar surinkimu ir baigiant mažmenine prekyba. Pagal Įgyvendinimo reglamento (EB) Nr. 404/2011 67 straipsnio 6 dalį reikalaujama, kad operatoriai pridėtų Reglamento (EB) Nr. 1224/2009 58 straipsnio 5 dalyje nurodytą informaciją apie žuvininkystės ir akvakultūros produktus naudodami atpažinimo priemonę, pvz., kodą, brūkšninį kodą, elektroninę mikroschemą arba panašią priemonę arba žymėjimo sistemą; tas reikalavimas taikomas nuo 2013 m. sausio 1 d. žuvininkystės produktams, kuriems taikomi daugiamečiai planai, ir nuo 2015 m. sausio 1 d. – kitiems žuvininkystės ir akvakultūros produktams. Atsekamumo reikalavimų vykdymo užtikrinimas ir kontrolė turėtų būti Sąjungos prioritetas. Atsekamumo sistemos įgyvendinimas yra žuvininkystės kontrolės politikos pagrindas siekiant užtikrinti žuvininkystės produktų kilmės skaidrumą;
                        
                     
         
               (4)
            
            
               Sąjungos prioritetai turėtų būti taikomi lanksčiai, atsižvelgiant į stipriąsias ir silpnąsias vykdymo užtikrinimo ir kontrolės politikos puses kiekvienoje valstybėje narėje. Jei valstybė narė jau yra įgyvendinusi tam tikrus prioritetus, ta valstybė narė iš esmės turėtų imtis kitų prioritetų;
            
         
               (5)
            
            
               remiantis Reglamento (ES) Nr. 508/2014 20 straipsnio 2 dalimi, vykdymo užtikrinimo ir kontrolės politikos Sąjungos prioritetai gali būti keičiami kas dvejus metus priimant įgyvendinimo aktus siekiant pritaikyti juos prie kintančių kontrolės poreikių;
            
         
               (6)
            
            
               siekiant užtikrinti greitą šiame sprendime numatytų priemonių taikymą, šis sprendimas turėtų įsigalioti kitą dieną po jo paskelbimo Europos Sąjungos oficialiajame leidinyje;
            
         PRIĖMĖ ŠĮ SPRENDIMĄ:
   1 straipsnis
   Reglamento (ES) Nr. 508/2014 17 straipsnio 3 dalyje nurodyti vykdymo užtikrinimo ir kontrolės politikos Sąjungos prioritetai yra:
   
               a)
            
            
               pagal Reglamento (EB) Nr. 1224/2009 102 straipsnio 4 dalį priimtų veiksmų planų, skirtų valstybės narės kontrolės sistemos trūkumams pašalinti, įgyvendinimas;
            
         
               b)
            
            
               Reglamento (ES) Nr. 1303/2013 19 straipsnio 2 dalyje nustatytų veiksmų įgyvendinimas siekiant užtikrinti administracinius gebėjimus laikytis Sąjungos kontrolės, tikrinimo ir vykdymo užtikrinimo sistemos įgyvendinimo, kaip nustatyta Reglamento (ES) Nr. 508/2014 IV priede;
            
         
               c)
            
            
               Reglamento (EB) Nr. 1224/2009 109 straipsnyje nurodytų duomenų patvirtinimo sistemų įgyvendinimas, visų pirma projektų, kuriuose naudojami bendri standartų formatai arba kuriais gerinamas valstybių narių sistemų sąveikumas, įgyvendinimas;
            
         
               d)
            
            
               Europos Parlamento ir Tarybos reglamento (ES) Nr. 1380/2013 15 straipsnyje numatyto įpareigojimo iškrauti visą laimikį vykdymo kontrolė ir užtikrinimas, įskaitant valstybių narių kontrolės sistemų pritaikymą, susijusį su to įpareigojimo vykdymu;
            
         
               e)
            
            
               Reglamento (EB) Nr. 1005/2008 III skyriuje numatytos sugautų žuvų kiekio sertifikavimo sistemos kontrolė ir vykdymo užtikrinimas ir
            
         
               f)
            
            
               projektų, kurių tikslas – sertifikavimas, tikrinimas ir variklių galios matavimas, įgyvendinimas;
            
         
               g)
            
            
               pagal Reglamento (EB) Nr. 1224/2009 95 straipsnio 4 dalį parengtų specialiųjų kontrolės ir inspektavimo programų įgyvendinimas;
            
         
               h)
            
            
               kontrolės koordinavimas pagal Reglamento (EB) Nr. 768/2005 15 straipsnį;
            
         
               i)
            
            
               Reglamento (EB) Nr. 1224/2009 58 straipsnyje ir Įgyvendinimo reglamento (ES) Nr. 404/2011 67 straipsnio 6 dalyje numatytų atsekamumo reikalavimų, įskaitant ženklinimo sistemas, siekiant užtikrinti patikimą informaciją vartotojams, vykdymo kontrolė ir užtikrinimas.
            
         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
   
      Priimta Briuselyje 2014 m. liepos 15 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 149, 2014 5 20, p. 1.
   
      (2)  2008 m. rugsėjo 29 d. Tarybos reglamentas (EB) Nr. 1005/2008, nustatantis Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, iš dalies keičiantis reglamentus (EEB) Nr. 2847/93, (EB) Nr. 1936/2001 ir (EB) Nr. 601/2004 bei panaikinantis reglamentus (EB) Nr. 1093/94 ir (EB) Nr. 1447/1999 (OL L 286, 2008 10 29, p. 1).
   
      (3)  2009 m. lapkričio 20 d. Tarybos reglamentas (EB) Nr. 1224/2009, nustatantis Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantis reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantis reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL L 343, 2009 12 22, p. 1).
   
      (4)  2013 m. gruodžio 17 d. Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL L 347, 2013 12 20, p. 320).
   
      (5)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
   
      (6)  2005 m. balandžio 26 d. Tarybos reglamentas (EB) Nr. 768/2005, įsteigiantis Bendrijos žuvininkystės kontrolės agentūrą ir iš dalies keičiantis Reglamentą (EEB) Nr. 2847/93, nustatantį bendros žuvininkystės politikos kontrolės sistemą (OL L 93, 2005 5 21, p. 1).
   
      (7)  2011 m. balandžio 8 d. Komisijos įgyvendinimo reglamentas (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės (OL L 112, 2011 4 30, p. 1).